open-index/open-wikipedia-markdown huggingface dataset:
תאוריית הבחירה המושכלת

**תאוריית הבחירה הרציונלית** היא תאוריה בתחומים שונים של מדעי החברה, כמו מדע המדינה וקרימינולוגיה, המניחה שבני אדם מתנהגים באופן רציונלי בבואם לקבל החלטות.

אנתוני דאנס יישם בשנות החמישים את התאוריה על חקר התנהגות מצביעים במערכות בחירות וטען שהמצביע הפרטי מחפש את המפלגה שתועיל לו ביותר. מנסור אולסון הסביר בשנות השישים את ההימנעות של פרטים מלשתף פעולה למען האינטרס הציבורי המשותף בכך שהם ממוקדים בתועלת הפרטית שלהם, ואם המחיר של הירתמות למען התועלת הכללית הוא גבוה, יימנעו מכך אנשים על אף שגם הם מרוויחים מהפעולה המשותפת.

בתחום הקרימינולוגיה, הגישה מניחה שפשיעה היא התנהגות תכליתית ועבריינים פוטנציאליים מקבלים החלטות רציונליות, שבהן משך תקופת המאסר או הסיכוי להיתפס מהווים מרכיבים מרכזיים בשיקוליהם. כלומר, כאשר פלוני מחליט לבצע עבירה, הוא מבצע הערכה של העלות לעומת התועלת בפעולה מסוימת. אם הסיכונים והמאמצים גבוהים יותר מהתועלת הפוטנציאלית שבביצוע עבירה מסוימת, הסבירות שתתבצע תהיה נמוכה יותר.

מכאן, שאם עבריינים מקבלים החלטות שמבוססות על תפיסותיהם את מידת ההתאמה לבצע עבירות, אז הסביבה המצבית ניתנת לשינוי בצורה כזאת שתשנה את הרצון הנתפס שלהם לבצע את העבירות. התאוריה מסייעת להבין מדוע ישנם מקומות שבהם מתבצעות יותר עבירות ומדוע מטרות מסוימות מהוות קורבן ומדוע אחרות אינן מהוות קורבן. התאוריה פותחה כדי לסייע במניעה מצבית של פשיעה, וטכניקות מניעה רבות נובעות ממנה.

במהלך השנים ספגה התאוריה ביקורת רבה. בעיה אחת בגישה זאת היא הנחת היסוד שבני אדם הם יצורים רציונליים השוקלים את השלכות התנהגותם לפני שהם מחליטים לבצע עבירה, ואת ההבחנה בין עבירות תגובתיות (למשל, אלימות עקב פרובוקציה) לבין עבירות הדורשות מחשבה ותכנון. השיקול התועלתני פוחת לגבי הראשונות ככל שלהט הרגע גובר על היכולת לבצע חישוב רציונלי, במיוחד כאשר מעורבים בתמונה חומרים ממכרים, רקע אישיותי או לחץ חברתי. לפיכך, הציע אוג'ריידי (2011) כי התאוריה מסבירה טוב יותר פשעים אינסטרומנטליים ולא פשעים אקספרסיביים.

## הערות שוליים

2023 05
קטגוריה:קרימינולוגיה
הולכת שבעה

**הולכת שבעה** הוא סרט ישראלי מסוגת קומדיה רומנטית משנת 2016 בכתיבה, הפקה ובימוי של טומי לנג, עם מיקי קם ורוברט הניג בתפקידים הראשיים.

הסיפור הוא על גבר אלמן ואישה גרושה בני 60 פלוס שנתקלים זה בזו במקרה בטיול על שביל ישראל בנגב שכל אחד מגיע לשם מסיבות טראגיות שלו והמפגש הזה מוליד חברות חדשה ולא מתוכננת.

זו השתתפותו הרביעית של רוברט הניג בסרטיו של טומי לנג לאחר טייארה, זוג או פרד ופטר השלישי שבכולם הוא משחק אלמן.

רוב הצילומים נעשו בנגב - עבדת, עין עבדת וגן לאומי קבר בן-גוריון.

## תקציר העלילה
אלה אדלר (מיקי קם) היא שחקנית ותיקה ומפורסמת שמתכננת עם שכנתה תמי טיול בשביל ישראל בנגב. היא גרושה ואם למיכל (ליאור בסון) בת 29 שעובדת כמדריכת החלקה על גלגיליות.

ממש ביום היציאה, נהרגת תמי בתאונה במעלית הבית שצונחת פתאום. אלה שקועה בצער, מחליטה להתנתק מהכול ולצאת לטיול המתוכנן עם התיקים שלה ושל תמי במקום להיות נוכחת בהלוויה ולהשתתף בשבעה. היא לא מעדכנת את מיכל וגם לא את הסוכנת שלה, ציפי (ציפי מייזלר).

גבי (רוברט הניג) הוא אלמן מאשתו דניאלה ונוהג להגיע מדי שנה לעבדת שם נפגשו לראשונה. לגבי יש בן, אמיר (עומרי אשין) בן 33.

גבי ואלה נפגשים באמצע המדבר. הוא נצמד אליה ואיכשהו גם היא אליו, והם ממשיכים את הטיול יחד. בהתחלה יש ביניהם זרות וניכור, עליו מתעקשת אלה לשמור, אבל אט אט גם היא מתרככת וכך נולדת קרבה ונוצרת אינטימיות בין השניים. במהלך המסע נוצרים מצבים משעשעים כמו עיסוי שמקבלת אלה מנטאשה (הלנה חייט) במדבר.

מיכל מחפשת אחרי אמה ומוצאת בבית את מפת הטיול ומחליטה לנסוע דרומה. אמיר חוזר מטיול ברומניה ומחליט לחפש את אביו במקום הידוע בנגב בו גבי מתייחד עם זכר אשתו המנוחה.

השניים יורדים למדבר במקביל לחפש את הוריהם ונפגשים במקרה מבלי לדעת שההורים אף הם יחד. עם הזמן מתפתחת ידידות ביניהם. לבסוף הם נפגשים עם אלה וגבי ונוצר קשר מורכב בין מיכל ואלה. מיכל רוצה לעזוב ואמיר מצטרף אליה ושניהם משאירים את ההורים להמשך מסעם בנגב.

## צוות השחקנים

## קישורים חיצוניים

*קדימון להולכת שבעה, באתר יוטיוב
*מאחורי הקלעים של הולכת שבעה, באתר יוטיוב
*הולכת שבעה, בספר הקולנוע הישראלי
*הולכת שבעה, באתר אישים
*הולכת שבעה, באתר "הבמה"
* 

קטגוריה:סרטי 2016
קטגוריה:סרטים ישראליים עצמאיים
קטגוריה:סרטים בעברית
קטגוריה:סרטים ישראליים משנת 2016
קטגוריה:סרטי טומי לנג
קטגוריה:סרטי קומדיה ישראליים
קטגוריה:סרטי קומדיה רומנטית
Artrosis

**Artrosis** (תעתיק: **ארטרוסיס**) היא להקת מטאל גותי פולנית שנוסדה בשנת 1995 בז'לונה גורה. הלהקה מנגנת מטאל גותי סימפוני שגובל ברוק גותי.

## חברי הלהקה
ממוזער|250px|מגדלנה "מדיאה" שטופקיוויץ', סולנית הלהקה
### נוכחיים
* מגדלנה "מדיאה" שטופקיוויץ' (Magdalena "Medeah" Stupkiewicz) - סולנית ושירה נשית, קלידים (1995–היום)
* Maciej Niedzielski - קלידים (1995–2005, 2011–היום)
* Grzegorz "Gregor" Piotrowski - גיטרה (2011–היום)
* Janusz Jastrzębowski - תופים (2011–היום)

### חברים להופעות חיות
* Piotr "Gruby" Milczarek - גיטרה בס (2011–היום)
* Artur Tabor - גיטרה (2011–היום)

### חברים לשעבר
* Krzysztof "Chris" Białas - גיטרות (1995–1999)
* Rafał "Grunthell" Grunt - גיטרות (1999–2002)
* Mariusz "Mario" Kuszewski - גיטרות (2003–2004)
* Krystian "MacKozer" Kozerawski - גיטרות (2002–2010)
* Marcin Pendowski - גיטרה בס (1998–2001)
* Remigiusz "Remo" Mielczarek - גיטרה בס (2002–2010)
* Łukasz "Migdał" Migdalski - קלידים (2005–2010)
* Konrad "Lombardo" Biczak - תופים (2005–2006)
* Paweł "Świcol" Świca - תופים (2006–2010)

## דיסקוגרפיה
* Ukryty Wymiar - אלבום EP, יצא ב-1997
* Hidden Dimension - האלבום הקודם רק בהפצה אנגלית, יצא ב-1998
* W Imię Nocy - אלבום, יצא ב-1998
* In Nomine Noctis - האלבום הקודם, הוקלט מחדש באנגלית, יצא ב-2001
* Pośród Kwiatów I Cieni - אלבום, יצא ב-1999
* Koncert w Trójce - אלבום הופעה חיה, יצא ב-2001
* Fetish - אלבום, יצא ב-2001
* Melange - אלבום, יצא ב-2002
* Con Trust - אלבום, יצא ב-2006
* Imago - אלבום, יצא ב-2011
* Odi et Amo - אלבום, יצא ב-2015

## קישורים חיצוניים

קטגוריה:להקות מטאל גותי
קטגוריה:רביעיות מוזיקליות
קטגוריה:להקות שהוקמו בשנת 1995
בניין פישר (שיקגו)

**בניין פישר** (באנגלית: **Fisher Building**) הוא גורד שחקים נאו-גותי בן 20 קומות, המתנשא לגובה של 84 מטרים וממוקם ברחוב דרום דיארבורן 343 באזור הקהילה של הלופ בשיקגו. הבניין תוכנן על ידי  ד. ה. ברנהם ושות', בהזמנת איל הנייר לוציוס פישר. הבניין המקורי הושלם בשנת 1896 וקיבל תוספת מאוחרת יותר ב-1907.

## היסטוריה
עם השלמתו, היה אחד משני בניינים בשיקגו בני 18 קומות ומעלה - השני היה בית הבונים החופשיים (בן 21 קומות). נכון להיום, בניין פישר הוא הבניין העתיק ביותר בן 18 הקומות בשיקגו שלא נהרס. בית הבונים החופשיים, על אף שהיה גבוה וישן יותר, נהרס ב-1939.

המבנה המקורי תוכנן על ידי  ממשרד ד. ה. ברנהם ושות'. בשנת 1906, תוספת בצדו הצפוני של המבנה הגביה אותו מ-18 קומות ל-20 קומות. עובד לשעבר של חברת ברנהם, פיטר ג'יי ובר, תכנן ופיקח על תוספת הבניין שהושלמה ב-1907.

בניין פישר כולל גילופי טרקוטה של יצורי מים שונים כולל דגים וסרטנים. בנוסף, ישנם נשרים, דרקונים ויצורים מיתיים המתוארים גם הם על החזית.

בקומה הראשונה והשנייה חנויות מסחריות ודירות בקומות 3–20.

## הערות שוליים

## קישורים חיצוניים

קטגוריה:שיקגו: מבנים
עונת 2023/2024 בליגת העל ההולנדית

ממוזער|טקסט=חגיגות האליפות ה-25 במספר, של מועדון הכדורגל ההולנדי פ.ס.וו. איינדהובן, עונת 2023/2024, ליגת העל ההולנדית בכדורגל, כפי שמתואר בתמונה|חגיגות האליפות ה-25 במספר, של מועדון הכדורגל ההולנדי פ.ס.וו. איינדהובן, עונת 2023/2024, ליגת העל ההולנדית בכדורגל, כפי שמתואר בתמונה
**עונת 2023/2024** הייתה העונה ה-68 של ליגת העל ההולנדית בכדורגל, שהיא הליגה ההולנדית הבכירה, העונה החלה ב-11 באוגוסט 2023 והסתיימה ב-19 במאי 2024.

פ.ס.וו. איינדהובן באליפות ה-25 שלה.

בסיום העונה ויטסה ארנהם ופולנדם שסיימו בשני המקומות האחרונים בטבלה ירדו לליגה ההולנדית השנייה. אקסלסיור רוטרדאם שסיימה במקום ה-16 התמודדה בפלייאוף הירידה אך הפסידה בגמר בסיכום שני משחקים לנאק ברדה וירדה גם כן לליגה השנייה.

לוק דה יונג מפ.ס.וו איינדהובן, וואנגליס פבלידיס מא.ז. אלקמאר זכו בתואר מלך השערים, עם 29 כיבושים לכל אחד. ג'ואי פירמן מפ.ס.וו. איינדהובן זכה בתואר מלך הבישולים עם 16 בישולים.

## מבנה
הליגה כוללת 18 קבוצות שישחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זוכה באליפות והקבוצות במקומות 17 ו-18 יורדות לליגת המשנה. הקבוצה שתסיים במקום ה-16 תתמודד בפלייאוף ירידה בשיטת פיינל פור כנגד הקבוצות שהעפילו מפלייאוף ליגת המשנה. על ניצחון מוענקות 3 נקודות, על תיקו נקודה אחת ועל הפסד לא מוענקות נקודות.

## קבוצות ואצטדיונים
מתוך 18 הקבוצות שמשתתפות בעונה זו, 15 המשיכו מהעונה שעברה. אליהן התווספו שתי המסיימות ראשונות בליגה ההולנדית השנייה זוולה והראקלס אלמלו שהחליפו את המסיימות בשני המקומות האחרונים בעונת 2022/2023. אלמיירה סיטי שסיימה במקום השלישי בליגת המשנה, העפילה גם היא לאחר שניצחה בפלייאוף העלייה והחליפה את אמן שסיימה במקום ה-16 בעונת 2022/2023.

### הקבוצות

## טבלת הליגה

## פלייאוף
### פלייאוף על הכרטיס לסיבוב המוקדמות השני של הקונפרנס ליג

#### חצי הגמר

#### גמר

### פלייאוף הירידה
אל הפלייאוף העפילו 3 קבוצות שעברו את שלב הפלייאוף העליון של ליגת המשנה והקבוצה שסיימה במקום ה-16 בליגת העל לטורניר בשיטת פיינל פור בית וחוץ כאשר המנצחת תשחק בעונת 2024/2025 בליגת הבכירה.

#### חצי גמר

#### גמר

## סטטיסטיקות
### מלך השערים

### מלך הבישולים

## קישורים חיצוניים

## הערות שוליים

קטגוריה:עונות בליגת העל ההולנדית
קטגוריה:תחרויות כדורגל ב-2023
קטגוריה:2023 בהולנד
קטגוריה:2024 בהולנד
בניין מנהטן (שיקגו)

**בניין מנהטן** (באנגלית: **Manhattan Building**) הוא גורד שחקים בן 16 קומות ברחוב דירבורן-דרום 431 בשיקגו, אילינוי. הוא תוכנן על ידי האדריכל ויליאם לה ברון ג'ני ונבנה מ-1889 עד 1891. זהו גורד השחקים העתיק ביותר ששרד בעולם ומשתמש במבנה תומך שלד בלבד. הבניין היה המטה הראשון של תאגיד Paymaster, והוא רשום במרשם הלאומי של מקומות היסטוריים החל מ-16 במרץ 1976, והוגדר כנקודת ציון בשיקגו ב-7 ביולי 1978.

## אדריכלות
חלונות המעוגלים הייחודיים מעניקים אור לחללים הפנימיים של הבניין, והשילוב של חזית גרניט בקומות התחתונות וחזית לבנים בקומות העליונות מסייע בהקלת העומס המופעל על מסגרת הפלדה הפנימית. הקירות הצפוניים והדרומיים נתמכים על שלוחות פלדה הנושאות את העומס בחזרה למבנה התומך הפנימי.

הרבגוניות והחוזק של בניית מסגרת מתכת אפשרו את הקמת גורד השחקים, כפי שמעיד מבנה זה, שהגיע לגובה מדהים של 16 קומות בשנת 1891. האדריכל שלו היה חלוץ בפיתוח מבנים גבוהים.

## גלריה

South Dearborn Street 060409.jpg|בניין מנהטן בשורת גורדי שחקים היסטוריים לאורך רחוב דירבורן-דרום
2018-02-25 7356x4904 chicago manhattan building.jpg|מבט דרומה לאורך רחוב דירבורן-דרום
Manhattan Building, Chicago, IL, USA, window detail.jpg|פרטי חזית
Manhattan Building, Chicago, IL, USA, window detail (a).jpg|פרטי חלון
Manhattan Building, Chicago, IL, USA, window detail (b).jpg|פרטי חלון


## הערות שוליים

## קישורים חיצוניים

קטגוריה:שיקגו: מבנים
קבר יהושע כהן גדול

מקום **קברו של [[יהושע בן יהוצדק|יהושע בן יהוצדק כהן גדול]]** אינו מתואר בתנ"ך, אך על פי מסורת עממית מימי הביניים, קברו שכן בבגדאד בגדה המערבית של נהר חידקל. המקום מקודש ליהודים ומוסלמים כאחד.

על פי המסורת היהודית, זהו קברו של יהושע בן יהוצדק, ממקימי בית המקדש השני שהתמנה לכהן גדול על ידי עולי בבל. לאחר מותו, בסוף המאה השישית לפני הספירה, גופתו הוחזרה לבבל שם נקברה. אמנם, על פי המסורת המוסלמית, זהו קברו של נבי יושע (יהושע בן נון) הידוע באסלאם כעוזרו, תלמידו וממשיכו של משה רבינו.

## תולדות הקבר
לא קיים תיעוד מדויק לגבי הקמת הקבר, אך קיימות עדויות רבות של מטיילים שתיארו בספריהם את הקבר ואת עלייתם לרגל של יהודי בגדד אליו.

בשנת 1554, הנוסע הפרסי עלי אכבר קטאי  תיאר את הקבר כ"מבנה קטן בו קבר המקודש על ידי הערבים והיהודים. אומרים שנמצאים בו שרידיו של הכהן הגדול של היהודים. מעל הקבר יש לוחית נחושת עליה כתוב באותיות עבריות יהושע כהן גדול".

במאה ה-17, הקרטוגרף הפורטוגזי פדרו טייקסיירה  תיאר את הקבר בצורה דומה לקטאי. הקרטוגרף הדני קרסטן ניבור , שביקר בבגדד בשנת 1761, כתב "היום אפשר לראות מבנה קטן בו מבקרים בעיקר יהודים ובו קבור אדם ששמו יהושע". בשנת 1825 הקבר והטקס הדתי שקיימו סביבו היהודים תוארו על ידי מבקר מטעם אגודה מיסיונרית. הנוסע 'בנימין השני' (ישראל יוסף בנימין), שביקר בבגדאד בשנת 1848, כתב לאחר ביקורו באתר הקבר: "במרחק שעה אחת מן העיר בגדאד, עומד בניין אחד קטן, מוקף בשמונה עצי שקדים, שם נמצא קבר יהושע כהן גדול, מעוטר בכל מיני פאר לכבוד ולתפארת. תחת בימת הקבר מונחים כמה כתבי-יד עתיקים, אשר קראו מהם האנשים הבאים אל המקום ההוא. היהודים הולכים אל הקבר פעם אחת בחודש, לשמוע קריאת הדברים מתוך כתבי-היד הנזכרים, ואחרי כלות הקריאה, יזמרו שירים ותשבחות".

מתחם קברו של יהושע כהן גדול הוגדר תמיד על ידי שלטונות עיראק כ'אדמה מוסלמית קדושה'. השלטונות אפשרו ליהודים לעלות לרגל לקבר אך אסרו קבורה יהודית במקום. בשנת 1888 רצו בני הקהילה בבגדאד לקבור את החכם עבדאללה סומך במתחם אך נתקלו בהתנגדות עזה וראשי הקהילה נעצרו. בשנת 1941, בערב חג השבועות, חיילים מצבא עיראק, יחד עם אזרחים, תקפו את היהודים שהיו בדרכם לקברו של יהושע כהן גדול, כפי שנהגו לעשות בחג השבועות. אירוע זה סימן את תחילת ה'פרהוד', הפרעות שנערכו באוכלוסייה היהודית בבגדאד.

מאז נפילתו של סדאם חוסיין ב־2003, הפסיקה ממשלת עיראק לתחזק את הנכסים הארכאולוגיים וההיסטוריים בשטחה ובכללם הנכסים היהודיים. קבר יחזקאל הנביא הפך למסגד, קבר עזרא הסופר וקבר יהושע כהן גדול הפכו לאתרים קדושים למוסלמים, וקבר הנביא נחום מצוי בסכנת קריסה.

הרב ישראל מאיר גבאי, יושב ראש אגודת 'אהלי צדיקים' שביקר בעיראק בשנת 2013, כתב שהקבר נמצא בידי המוסלמים. הוא נקרא בפיהם 'נבי יושע' ומוסלמים רבים מבקרים בו כדי לבקש רפואה.

הארגון העולמי של יהודי עיראק, שהוקם בשנת 2008 בלונדון, שם לו למטרה לשמר את המקומות הקדושים ליהדות בעיראק, הנחשבים קדושים גם עבור קהילות דתיות אחרות, כגון קבר יחזקאל הנביא, קבר נחום האלקושי, קבר יונה בן אמיתי, קבר דניאל הנביא, קבר עזרא הסופר וקבר יהושע כהן גדול.

## הערות שוליים

קטגוריה:קברי צדיקים בארצות ערב
קטגוריה:יהדות בבל
קטגוריה:עיראק: מבני דת
תאוריית ההתחברות הדיפרנציאלית

**תאוריית ההתחברות הדיפרנציאלית** היא תאוריה בקרימינולוגיה המתמקדת בהשפעות של לחץ חברתי ושל כנופיות על פשיעת צעירים, ומבוססת על חוויות הלמידה שמובילות לעבריינות נוער. לפי התאוריה סביבתו הקרובה והרחוקה של הצעיר היא שמגבשת בו את ערכי המוסר ואת נורמות ההתנהגות המקובלות. דרך הסביבה הצעיר לומד כיצד לבצע את הפשע עצמו, וכן את הגישות, המוטיבציות, ודפוסי ההתנהגות הקשורים לביצוע הפשע.

תאוריית ההתחברות הדיפרנציאלית היא במהותה תאוריה של למידה. מוסכם בתאוריה כי השפעתה של הסביבה על גיבוש התנהגותו של הצעיר פוחתת ככל שגילו של הצעיר מתקדם, וגוברת ככל שמשך האינטראקציה עם הסביבה מתארך ועוצמת הקשר גוברת. התערבות המכוונת להפחית סטייה חברתית יכולה להתבצע דרך סביבתו הראשונית של הצעיר (משפחה וחברים) או דרך גורמים משניים (כגון מורים, יועצים ושכנים).

התאוריה גובשה על אדווין סאת'רלנד, והיא נחשבת לתאוריה החשובה ביותר מבין התאוריות המסבירות סטייה חברתית באמצעות למידה. לפי גישה זו, סטייה חברתית היא התנהגות נרכשת, הניתנת ללמידה; כך כשם שאדם לומד להיות קונפורמי, הוא יכול, למשל, ללמוד להפוך לעבריין.

## ראו גם
* התנהגות אנטי-חברתית

## הערות שוליים

2023 05
קטגוריה:קרימינולוגיה
אמזון מיוזיק

**אמזון מיוזיק** (באנגלית: **Amazon Music**), לשעבר **אמזון MP3** (**Amazon MP3**), היא שירות הזרמת מוזיקה וחנות מוזיקה מקוונת, המופעלת על ידי אמזון, שהושקה לראשונה בארצות הברית ב-25 בספטמבר 2007.

ב-3 בדצמבר 2008, שירות הזרמת המוזיקה הושק בממלכה המאוחדת. כמו כן, שירות הזרמת המוזיקה הושק בגרמניה וצרפת ב-1 באפריל ו-10 ביוני 2009, בהתאמה. שירות הזרמת המוזיקה זמין גם באוסטריה ושווייץ מאז 3 בדצמבר 2009. שירות הזרמת המוזיקה הושק ביפן ב-10 בנובמבר 2010. שירות הזרמת המוזיקה הושק בספרד ואיטליה ב-4 באוקטובר 2012. שירות הזרמת המוזיקה הושק במקסיקו ב-7 בנובמבר 2018.

## ראו גם
* פריים וידאו

## קישורים חיצוניים

* 

## הערות שוליים

מיוזיק
קטגוריה:אתרי אינטרנט שהושקו ב-2007
שדה התעופה ארושה

**שדה תעופה ארושה** הוא שדה תעופה לטיסות פנים ברובע אולאסיטי בעיר ארושה, בירת מחוז ארושה בטנזניה.
ממוזער|מטוס אייר טנזניה בנמל התעופה ארושה, 2023
בקצה המערבי של השדה נמצאת משואה לא-כיוונית (מזהה: **AR**). השדה הוקם ב-1956 כשדה תעופה פרטי, וב-1961 לאחר הקמת טנגניקה עבר השדה לבעלות ממשלתית.

## חברות תעופה ויעדים
שדה התעופה ארושה משרת על ידי שש חברות תעופה:

## סטטיסטיקה

## תאונות ותקריות
* ב-18 בדצמבר 2013 נחתה טיסת בואינג 767 (ET-AQW) של אתיופיאן איירליינס מאדיס אבבה לנמל התעופה הבינלאומי קילימנג'רו באופן לא מתוכנן בשדה לאחר שלא הצליחה לנחות ביעד. המסלול קצר יותר ממה שה-767 מיועד עבורו. כמה ימים לאחר מכן הוא הוטס ריק לנמל התעופה הבינלאומי קילימנג'רו.

## קישורים חיצוניים

* OpenStreetMap - ארושה
* שדות התעופה שלנו - ארושה
* מידע כללי על שדה התעופה
* 

## הערות שוליים

ארושה
קטגוריה:טנזניה: תעופה
אנדרטה לחללי גדוד השריון 46

ה**אנדרטה לחללי גדוד השריון 46** היא אתר זיכרון, הממוקם בתחומי מושב עין הבשור שבחבל אשכול.

## היסטוריה

גדוד השריון 46, גדוד שלח, היה מגדודי טנקי המגח הראשונים בצה"ל. הוא השתתף במלחמת ששת הימים בחזית הדרום במסגרת אוגדה 84, כשהוא מאויש בחיילי מילואים. הגדוד מוסיף להתקיים מאז ואילך.

14 מחיילי הגדוד נפלו בקרב במלחמת ששת הימים, ולימים הוקמה אנדרטה לזכרם בתחומי מושב שדות שבפתחת רפיח, שם לחם הגדוד בקרבות קשים.

לאחר חתימת הסכם השלום עם מצרים ופינוי היישובים הישראליים בסיני הקימו יוצאי מושב שדות ומושבים נוספים את מושב עין הבשור. אז גם נבנתה מחדש בתחומיו האנדרטה לחללי גדוד 46 במתכונתה המקורית.

## האנדרטה
האנדרטה ממוקמת בשוליה של מדשאה בשטח של כארבעה דונם, הממוקמת לצד הכביש הראשי של המושב. היא מבנה העשוי מבטון חשוף. צורתו עגולה וסימטרית, שיוצרים שני קירות מקושתים הניצבים זה מול זה. יש בו שני פתחים נגדיים. בפתח השמאלי מותקן שער משבכת מתכת ובו מראה של טנקים וצמחייה מדברית. במרכז המבנה ניצב עץ ברוש שניצב באתר קודם להקמת האנדרטה. הוא ניצב בתוך ערוגה עגולה. צמרתו מתנשאת אל על דרך פתח עגול בתקרה השטוחה של המבנה, המקביל לערוגה. שני שבילי בטון מוליכים אל פתחי מבנה האנדרטה. הם יוצרים חצי מעגל, שקצותיו סמוכים לכביש המרכזי והאנדרטה ניצבת במרכזו.

על גבי הקירות הפנימיים של המבנה מוצגות תמונות 14 חללי הגדוד שנפלו במלחמת ששת הימים, שבע מכל צד. לצידן מוצגות כתובות זיכרון, לרבות מפת המהלכים הצבאיים ופקודת יום של אוגדת הפלדה - האוגדה שאליה השתייך הגדוד במלחמה. בפתח השמאלי של המבנה מוצג סמל חטיבה 401, שאליה משתייך הגדוד מאז הקמתו.

על גבי הקיר החיצוני הקדמי של האנדרטה מונצחים שמות חללי הגדוד שנפלו במהלך כל שנות קיומו - 84 במספר. לידם קבועים בקיר סמלי צה"ל, חיל השריון, החטיבה והגדוד והפסוק **באחת ידו עושה במלאכה ואחת מחזקת השלח**.

האנדרטה תוכננה על ידי האדריכל ישראל גודוביץ ונחנכה בשנת 1982.

כ-15 קילומטר דרומית מהאנדרטה ניצבת אנדרטת אוגדת הפלדה. גם אנדרטה זו תוכננה על ידי גודוביץ, נבנתה במקור בסיני והוקמה מחדש בתחומי ישראל.

## קישורים חיצוניים

* 
*מיכאל יעקובסון: סיבוב באנדרטה לחללי גדוד שריון 46 בעין הבשור, באתר 'חלון אחורי', 16 במרץ 2022

## הערות שוליים

גדוד 46
גדוד 46
קטגוריה:חטיבה 401
קטגוריה:עין הבשור (מושב)
קטגוריה:חבל ימית
Say Something (שיר של קרן הארדינג)

"**Say Something**" (בעברית: "**תגיד/י משהו**") הוא סינגל הבכורה של הזמרת-יוצרת הבריטית, קרן הארדינג, שיצא, על ידי חברת התקליטים מת'וד רקורדס, ב-19 באוקטובר 2014. השיר נכתב על ידי קרן הארדינג ו-MNEK, והופק על ידי MNEK.

נכון למאי 2023, השיר הושמע למעלה מ-25 מיליון פעמים ביוטיוב, ולמעלה מ-25 מיליון פעמים בספוטיפיי.

## רשימת השמעה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2014
קטגוריה:סינגלי בכורה מ-2014
קטגוריה:שירים באנגלית
קטגוריה:שירים שנכתבו על ידי MNEK
קובי יעקובי

**יעקב (קובי) יעקובי** (נולד ב-19 באוקטובר 1973) הוא קצין בדרגת רב-גונדר המכהן כנציב בתי הסוהר וניצב (בדימוס) במשטרת ישראל.

## ביוגרפיה
יעקובי למד במכללת אורט גבעת רם בירושלים במגמת מחשבים.

עם סיום לימודיו, שירת כלוחם בחטיבת גולני. לאחר שחרורו התגייס למשטרת ישראל ושירת כלוחם יס"מ בשנים 1997–2003.

בשנת 2005 כקצין יחידת סיור במרחב ציון הוענק לו אות מצטיין הנשיא.

יעקובי המשיך בתפקידי פיקוד ושירת כסגן מפקד תחנת הראל, סגן מפקד תחנת שלם, עוזר ראש אגף התנועה ויועץ בכיר למנכ"ל המשרד לביטחון פנים.

בספטמבר 2017 קודם לדרגת ניצב משנה כמצטיין יום העצמאות ומונה לראש תחום מבצעים במטה מבצעי במשרד לביטחון הפנים.

בשנת 2020 מונה למפקד תחנת מוריה במחוז ירושלים, במסגרת תפקידו היה אחראי על שמירת הסדר בהפגנות הדגלים השחורים ומחאה נגד ראש הממשלה נתניהו בסמוך למעונו ברחוב בלפור.

באוגוסט 2021 השתתף בפעילות לחילוץ לכודים בבית חולים איתנים במהלך שרפה בהרי ירושלים. על פועלו הוענק לו ולשישה שוטרים נוספים עיטור המופת של משטרת ישראל.

במאי 2022 קודם לדרגת תת-ניצב ומונה למפקד מרחב ציון.

בפברואר 2023 מונה למזכירו הביטחוני של השר לביטחון לאומי איתמר בן גביר ובחודש מאי באותה השנה קודם לדרגת ניצב. בדצמבר 2023 הודיע השר איתמר בן גביר על כוונתו למנות את יעקבי לממלא מקום נציב שב"ס, ובינואר 2024 אושר מינויו במליאת הממשלה. הוא נכנס לתפקידו ב-24 בינואר 2024. ב-27 במאי 2024 מונה לנציב בתי הסוהר והועלה לדרגת רב-גונדר.

בדצמבר 2024 נחקר במחלקה לחקירות שוטרים בחשד לשיבוש מהלכי חקירה ולהפרת אמונים. ביולי 2025 הודיעה היועצת המשפטית לממשלה גלי בהרב-מיארה כי החליטה להעמיד לדין את יעקובי בכפוף לשימוע במסגרת פרשת מקורבי בן גביר. על פי החשד יעקובי העביר למפקד היחידה המרכזית במחוז יהודה ושומרון (ימ"ר ש"י) לשעבר, ניצב משנה אבישי מועלם, מידע חסוי ורגיש הנוגע לחקירה סמויה בעניינו, שעוסקת בכך שפעל במכוון כדי למנוע מעצר של פעילי ימין קיצוני שחשודים בטרור יהודי ביהודה ושומרון, בתמורה לקידומו במשטרה.
בפברואר 2026 הודיעה מח"ש כי יעקובי יועמד לדין פלילי בכפוף לשימוע שיערך לו במרץ 2026.

בפברואר 2026 פורסם כי יעקבי אירח קבוצת מתפללים ורב מבית הכנסת שלו לסיור פרטי במתקני כליאה. המבקרים הוכנסו לאגף הביטחוני השמור שבו מוחזקים מחבלי נוח'בה, וצפו בהם בעודם אזוקים על הרצפה. בתגובה לביקורת על חריגה מנהלים ושימוש במשאבי הארגון (הסעה וארוחה), מסר שב"ס כי הביקור נועד לשיעור תורה וחיזוק הסוהרים, וכי הנציב הנחה שההסעה לא תמומן מתקציב השירות.

## חיים אישיים
יעקובי נשוי לטלי ואב לארבעה. מתגורר בירושלים. בעל תואר ראשון במדעי הרוח והחברה עם התמחות בקרימינולוגיה ובעל תואר שני בקרימינולוגיה בהצטיינות מהאוניברסיטה העברית בירושלים.

## קישורים חיצוניים
* קובי יעקובי, באתר הגבורה

## הערות שוליים

קטגוריה:נציבי בתי הסוהר
קטגוריה:שוטרים שעוטרו בעיטור המופת
קטגוריה:ניצבי משטרת ישראל
קטגוריה:מזכירים ביטחוניים לשר לביטחון הפנים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1973
רצח לפי הספר

**רצח לפי הספר** (באנגלית: **Magpie Murders**) הוא רומן מסתורין משנת 2016 מאת הסופר הבריטי אנתוני הורוביץ, והראשון בסדרת הספרים "סוזן ריילנד". הרומן מתמקד ברצח של מחבר מותחן בלש ומשתמש בפורמט סיפור בתוך סיפור.

הספר תורגם למספר שפות ועובד לסדרת טלוויזיה דרמטית בעלת אותו שם, הכוללת שישה פרקים.

## תקציר
סוזן ריילנד, עורכת ספרים, מקבלת מהממונה עליה את כתב היד של הרומן האחרון של הסופר רב המכר אלן קונווי, אך מבחינה שהפרק האחרון חסר. זמן קצר לאחר מכן נודע לה שאלן קונווי מת, בהתאבדות לכאורה, בנפילה ממגדל אחוזתו. מכתב התאבדות בכתב ידו של קונווי נמסר למשרדה. עם זאת יש לה ספקות והיא מחליטה לחקור את מותו של קונווי כדי לדעת את האמת ולמצוא את הפרק האחרון של כתב היד.

## פיתוח
הורוביץ פיתח לראשונה את הרעיון של **רצח לפי הספר** במהלך העונה הראשונה של רציחות במידסומר, שהוצגה לראשונה בשנת 1997. הוא הצהיר שהוא רצה שהרומן "יהיה יותר מסתם סיפור תעלומת רצח" ושיהווה "מעין מסה על כל הז'אנר של כתיבת תעלומות רצח, איך הכותבים מעלים את הרעיונות; איך הספרים האלה נוצרים".

## פרסום
הספר **רצח לפי הספר** יצא לאור לראשונה בכריכה קשה ובפורמט של ספר אלקטרוני, בבריטניה, ב-6 באוקטובר 2016, בהוצאת Orion. עיבוד לספר שמע, בקולותיהם של Allan Corduner ו-Samantha Bond, פורסם על ידי Orion. ספר השמע פורסם גם על ידי BrillianceAudio ב-audible. הרומן יצא לאור בארצות הברית בשנת 2017 בחברת HarperCollins ו-HarperAudio בכריכה קשה, כספר אלקטרוני וכספר שמע. מהדורות בכריכה רכה התפרסמו בבריטניה ב-2017 ובארצות הברית ב-2018

בישראל, הספר שתורגם לעברית על ידי גיא הרלינג, יצא לאור בכריכה רכה על ידי הוצאת כותר בשנת 2022. הרומן זמין גם כספר דיגיטלי באתר עברית

## קישורים חיצוניים
* 

## הערות שוליים

קטגוריה:מותחנים
גיים ג'אם

**גיים ג'אם** (באנגלית: **Game jam**) הוא אירוע יזמי מרתוני הדומה להאקתון, בו המשתתפים מנסים ליצור משחק וידאו מאפס. בהתאם לפורמט האירוע, משתתפי האירוע עשויים לעבוד באופן עצמאי או בצוות. משך האירוע נע בדרך כלל בין 24 ל-72 שעות. המשתתפים הם בדרך כלל מתכנתים, מעצבי משחקים, אמנים, סופרים ואישים אחרים בתחומים אחרים הקשורים לפיתוח משחקים. בעוד שגיים ג'אמים רבים מתנהלים אך ורק כתרגיל יצירתי ליצירת משחקי וידאו, חלק מהגיים ג'אמים מעניקים פרסים למנצחים.

באופן מסורתי, גיים ג'אמים מתמקדים ביצירת משחקי וידאו, אם כי, ישנם גיים ג'אמים המתמקדים ביצירת משחקי לוח.

מאז 2010, קהילת המפתחים הישראלית משתתפת בגלובל גיים ג'אם , אירוע גיים ג'אם בינלאומי המתרחש בינואר באתרים פיזיים עצמאיים. בשנת 2014, האתר התל אביבי היה האתר השני בגודלו בעולם מבחינת מספר המשתתפים.

## קווים מנחים
בדומה להאקתונים, ג'אמים רבים מתקיימים במקומות סגורים וממוקדים שאובזרו לכך, כגון אוניברסיטאות, משרדים, ואולמות כנסים. עם זאת, ישנם אירועים רבים הנערכים באופן מקוון ובמהלכם עובדים המשתתפים מהבית, כדוגמת Ludum Dare .

בנוסף, ג'אמים רבים סובבים סביב נושא או מילת מפתח מסוימת, אשר נחשפת למשתתפים עם פתיחת האירוע. המשתתפים מוזמנים לפרש את הנושא כרצונם, אך הם מוכרחים לדבוק בו וליצור משחק בהשראתו. מטרת הנושא היא למנוע תכנון ופיתוח מוקדמים וכן לעודד יצירה של משחקים יצירתיים.

## לקריאה נוספת

* 


## קישורים חיצוניים

## הערות שוליים

קטגוריה:תרבות משחקי הווידאו
קטגוריה:פיתוח משחקי וידאו
איילין

[ממוזער|250px|איילין בהופעה של [סירניה, 2010]]
**איילין** או **Ailyn** הוא שם הבמה של **פילאר מריה דל כרמן מוניקה חימנס גרסיה** (בספרדית: **Pilar María Del Carmen Mónica Giménez García**), זמרת מטאל גותי מקטלוניה, ספרד.

איילין למדה שירה קלאסית בית הספר והתחילה את דרכה בפסטיבלי זמר מקומיים וארציים. ב-2007 התמודדה בתוכנית הריאליטי "האקס פקטור ספרד" אך לא העפילה לשלבי הגמר והודחה רביעית. איילין זכתה לפרסום עולמי בתור הסולנית של להקת המטאל הגותי הסימפוני סירניה (Sirenia) בה הייתה חברה בשנים 2008–2016 ועמם הקליטה 4 אלבומי אולפן מלאים. בשנת 2020 הקימה להקה משלה בשם Her Chariot Awaits שהוציאה אלבום אחד, אך פעילותה הוקפאה בשל מגפת הקורונה. באותו שנה הצטרפה גם ל-Trail Of Tears שקמה מחדש. בשנת 2022 הוציאה אלבום מוזיקה בשם Burn the Beauty ביחד עם ההרכב Lunarian.

## דיסקוגרפיה
* עם Sirenia:
** The 13th Floor – שנת 2009
** The Enigma of Life – שנת 2011
** Perils of the Deep Blue – שנת 2013
** The Seventh Life Path – שנת 2015
* עם Her Chariot Awaits:
** Her Chariot Awaits – שנת 2020
* עם Lunarian:
** Burn the Beauty – שנת 2022
* עם Trail of Tears
** Winds of Disdain - שנת 2024 (מיני-אלבום)

## קישורים חיצוניים

* 

קטגוריה:מוזיקאי מטאל
קטגוריה:מוזיקאי מטאל גותי
קטגוריה:זמרות ספרדיות
קטגוריה:ספרדיות שנולדו ב-1982
נהנה (חיוב ממוני)

במשפט העברי, **חיוב נהנה** הוא חיוב על המזיק לשלם לניזק על ההנאה שהרוויח מהנזק, אף במקרה שאינו חייב לשלם על עצם ההפסד של הניזק. פעמים רבות הרווח של המזיק אינו זהה להפסד של הניזק, ולכן יש הבדל משמעותי בין חיוב נהנה לתשלום נזק רגיל.

## דוגמאות לחיוב
המשנה קובעת שאף על פי שאדם שבהמתו אכלה פירות ברשות הרבים פטור מלשלם את שווי הפירות כיוון ששן ורגל פטורים ברשות הרבים, הוא חייב לשלם לבעל הפירות את הסכום שהרוויח מכך שהבהמה נהייתה שבעה. מקרה נוסף בו חל חיוב זה, הוא אדם שגר בבית חבירו וכתוצאה מכך שווי הבית ירד מעט, הדר מחויב לשלם תשלומי שוכר מלאים ולא רק על הנזק, בגלל חיוב נהנה.

## סיבת החיוב
באור שמח הסתפק מה סיבת החיוב, האם משלם על ההנאה מדיני מזיק, או שמשלם כיוון שהנהנה נהיה בעל חוב של המהנה. הנפקא מינה האם משלם מן העידית כמו מזיק או שמשלם בבינונית, כמו בעל חוב.

הרב שמעון שקופ בספרו שערי יושר מציע שתי אפשרויות לסיבת החיוב: 

## חיובים מקבילים
מלבד חיוב 'נהנה', ישנם בתלמוד סוגי חיוב נוספים, שהאדם מתחייב בהם אף שלא חיסר או הזיק לחבירו:
* משתרשי ליה - כשאדם מקבל הנאה או תועלת, בלא כילוי של החפץ.
* יורד לשדה חבירו - אדם שהשביח את נכסי חברו שלא מדעתו.
* מבריח ארי מנכסי חברו - הנאה עקיפה שבאה לאדם, על ידי אחר שהציל את ממונו מנזק או הפסד שעתיד היה להיגרם לנכסיו.

## הערות שוליים

קטגוריה:משפט עברי: דיני ממונות
אליפות העולם בהוקי קרח 2024

**אליפות העולם בהוקי קרח 2024** הייתה טורניר אליפות העולם בהוקי קרח שהתקיים בפראג ובאוסטרבה שבצ'כיה בחסות פדרציית ההוקי קרח הבינלאומית, והייתה האליפות ה-88 במספר. הטורניר התחיל ב-10 במאי והסתיים במשחק הגמר ב-26 במאי 2024.

זו הייתה הפעם השלישית שצ'כיה אירחה את אליפות העולם, בנוסף ל-8 אליפויות שאירחה כחלק מצ'כוסלובקיה.

נבחרות בריטניה ופולין, שעלו לדרג העליון מדרג 1A, השתתפו באליפות במקום נבחרות הונגריה וסלובניה שירדו לדרג 1A כיוון שדורגו אחרונות באליפות העולם בהוקי קרח 2023. עבור פולין זו הייתה השתתפות ראשונה באליפות העולם של הדרג העליון מאז 2002.

צ'כיה, המארחת, זכתה באליפות בפעם ה-13 (כולל תקופת צ'כוסלובקיה) לאחר ניצחון במשחק הגמר על שווייץ 2:0. שוודיה זכתה במדליית הארד לאחר ניצחון במשחק על מדליית הארד על קנדה 3:2.

נבחרות בריטניה ופולין ירדו לדרג 1A לאחר שנה אחת בלבד, לאחר שסיימו את האליפות במקומות האחרונים. במקומן תשחקנה באליפות העולם 2025 נבחרות הונגריה וסלובניה, לאחר שזכו במקומות הראשונים באליפות העולם דרג 1A. הן תחזורנה לדרג העליון לאחר שנה אחת בלבד של היעדרות.

האליפות קבעה שיא חדש לקהל באליפות העולם לאחר שמשכה לאולמות 12,464 צופים בממוצע למשחק, ושברה את השיא הקודם - 11,589 צופים בממוצע למשחק, שנקבע באליפות העולם 2015 שנערכה גם היא בצ'כיה.

## אולמות

## שלב הבתים
### בית א'

### בית ב'

## שלבי ההכרעה
*בחצי הגמר משובצות מנצחות רבע הגמר מחדש, על פי הישגיהן בבתים המוקדמים.

 * אחרי הארכה ** אחרי דו-קרב חבטות עונשין

## קישורים חיצוניים

* 

## הערות שוליים

2024
קטגוריה:2024 בספורט
קטגוריה:תחרויות ספורט בצ'כיה
קטגוריה:פראג: תחרויות ספורט
קטגוריה:2024 באירופה
הר צ'ידר

**הר צ'ידר** הוא הר נישא שגובהו , הניצב 4 ק"מ מדרום־מזרח להר הארט בהרי האדמירליות, בארץ ויקטוריה שבאנטארקטיקה.

ההר מופה על ידי הסקר הגאולוגי של ארצות הברית מסקרים ומתצלומי אוויר של צי ארצות הברית שנערכו בשנים 1960–1964.

ההר נקרא על ידי הוועדה המייעצת לשמות אנטארקטיים על שמו של לוטננט קומנדר תומאס ג'יי צ'ידר, ששירת כטייס מסוק בטייסת הצי האמריקני VX-6 בתחנת מקמרדו, במהלך מבצע דיפ פריז, ב-1968.

## הערות שוליים

קטגוריה:חוף בורכגרווינק
קטגוריה:ארץ ויקטוריה: הרים
בית הכנסת עמנו-אל (קוראסאו)

**בית הכנסת עמנו-אל** היה בית כנסת של הקהילה הרפורמית בכיכר הנדריקפליין בשכונת פונדה הישנה בוילמסטאד בקוראסאו. בשנת 1964 הגיעו שתי הקהילות בוילמסטאד להבנות והקימו קהילה רקונסטרוקטיבית במבנה בית הכנסת הוותיק. החל משנת 1999 המבנה משמש את התביעה הציבורית.

## היסטוריה
### להתעורר
בית הכנסת נבנה בשנת 1864 בעקבות ריב שפרץ בין האבות של המשפחות היהודיות החזקות ישורון ומדורו לאחר שהאחרונים השתמשו בשרידי חומת העיר שנהרסה לבניית מעגן, בעקבות הפעולה הזו יכלו לעגון גם ספינות מתחרות של משפחת ישורון וכך המונופול שלהם נשבר. העובדה שמדורו בנה את המטה שלו מול זה של ישורון יצרה מתח נוסף. ריב זה בא במקביל לעליית היהדות הרפורמית בקרב הצעירים בתוך הקהילה היהודית, שהקהילה הקיימת לא יכלה לתת לה תשובה ברורה. היהודים הליברלים יותר שתמכו במשפחת מדורו התפצלו מהשמרנים של בית הכנסת "מקווה ישראל" . הממשלה סירבה לתת להם מיקום טוב, והוקצתה להם חלקת אדמה של כ-2000 מ"ר בשטח בית קברות פרוטסטנטי ישן ומוזנח משנת 1680שהיה מוקף בערימות אשפה. בין השנים 1865–1867 הקהילה בנתה בית כנסת חדש בסגנון נאו-קלאסי עם צריח שבראשו מגן דוד, שהוסר מאוחר יותר.

### בית הכנסת הרפורמי
לקהילה הרפורמית היו מגעים רבים והיא אימצה את הטקסים של הקהילה בעלת אותו השם בית הכנסת עמנו-אל בניו יורק. בשנת 1876 הגיע מניו יורק הרב הראשון לקהילה.

ב-1932 הקהילה הרפורמית הייתה היחידה שלא הוזמנה למלאת 200 שנה לחנוכת בית הכנסת 'מקווה ישראל', בהמשך נקבע פיוס בין נשיאי שתי הקהילות שהיו ידידים והוחלט שחברי הקהילות של שתי העיריות יוכלו לבקר זה בשירותיו של זה.

בשנת 1963 לאחר עשרות שנים של ירידה בכמות החברים, החליטו שתי הקהילות לחזור שוב לבית הכנסת מקוה ישראל-עמנואל, שזכה לשם בית הכנסת מקווה ישראל-עמנואל. הוסכם לבטל חלק ממסורות 300 השנים של הקהילה האורתודוקסית ולהקים קהילה רקונסטרוקציוניסטית במקום קהילה אורתודוקסית או רפורמית.

### ייעוד מחדש
בשנת 1962, הממשלה רכשה את הקרקע שמסביב לבניין ולאחר 1963 התפנה הבניין והתפרק אט אט. בשנת 1978 שופץ המבנה והפך לתיאטרון. ב-1989 מכרה הקהילה היהודית את הבניין לקבוצת ואן דר ואלק, שביקשה להקים בו מלון, אך בסופו של דבר מכרה את המבנה בחזרה לממשלה הבניין שוחזר והועבר לאחר מכן לשירות התביעה, ששיכנה שם את הפרקליטות ב-1999.

## גלריה

Collectie Nationaal Museum van Wereldculturen TM-60050765 De synagoge op Pietermaai, Curacao Curacao Mr. B. (Bastiaan) de Gaay Fortman (Gerelateerd).jpg|בית הכנסת בשנת 1890
Collectie NMvWereldculturen, TM-10021805, Repronegatief 'De Emanuel synagoge op het Wilhelminaplein', fotograaf niet bekend, 1947.jpg|בית הכנסת בשנת 1947
Collectie Nationaal Museum van Wereldculturen TM-60033036 Festiviteiten met de jockeyclub voor de Emanuel synagoge op het Wilhelminaplein tijdens de Koloniale Tentoonstelling Willemstad Soublette et Fils.jpg|חגיגות מול בית הכנסת בשנת 1904


## קישורים חיצוניים

## הערות שוליים

קטגוריה:יהדות קוראסאו
קטגוריה:יהדות אמריקה הלטינית
עמנו-אל
Island in the Sun (שיר של ויזר)

**Island in the Sun** ("**אי בשמש**") הוא שיר של להקת הרוק האמריקאית ויזר. זהו הסינגל השני מתוך האלבום השלישי של הלהקה הנקרא "ויזר" (ידוע גם כ"האלבום הירוק"), שיצא ב-2001. 

בסוף 2001, הלהקה עיבדה את השיר להופעה החיה שלה. בשנת 2005, הסולן ריברס קואומו היה פותח לעיתים קרובות את ההדרן של הלהקה על ידי ניגון "Island in the Sun" לבדו על גיטרה אקוסטית.

## קבלה
מליסה בוביט מאתר Dotdash דירגה את "Island in the Sun" בתור השיר ה-12 הטוב ביותר של Weezer, ואמרה שהוא "מדגים רוח נינוחה של דרום קליפורניה". מגזין *[[The A.V. Club]]* התייחס לשיר כאחד מ-12 השירים הטובים ביותר של הלהקה לאחר צאת האלבום פינקרטון.  אמילי טרטנלה ממגזין "מגנט" העריכה שהשיר הוא אחד מהשירים הכי המוערכים יתר על המידה של ויזר, וקראה להפסיק להשתמש בו בפרסומות ובתחנות רדיו.

## קליפים
ישנם שני וידאו קליפים שונים עבור השיר.

### גרסה 1: חתונה מקסיקנית
את הסרטון הזה ביים מרקוס סיגה. הוא מראה את חברי להקת ויזר מבצעים את השיר בקבלת פנים לחתונה של זוג מקסיקני וכולל את כל ארבעת חברי הלהקה. את החתן בסרטון מגלם השחקן והזמר טוני גרסיה.

### גרסה 2: בעלי חיים
את הסרטון הזה ביים ספייק ג'ונז. הוא מציג את חברי להקת ויזר משחקים עם חיות בר שונות על גבעה נידחת כביכול (אם כי הקליפ צולם למעשה במרחק קצר מלוס אנג'לס, בגבעות ליד סימי ואלי). רק בריאן בל, ריברס קואומו ופאט וילסון מופיעים בסרטון הזה, שכן הבסיסט מייקי ולש עזב את הלהקה זמן קצר לפני הצילומים.

## קישורים חיצוניים
* 
* 
* 

## הערות שוליים

קטגוריה:שירים באנגלית
קטגוריה:שירים על איים
קטגוריה:שירים על השמש
קטגוריה:סינגלים בהוצאת גפן רקורדס
רוי קריספל

**רוי קריספל** (נולד ב-11 ביולי 1979) הוא במאי קולנוע ותסריטאי ישראלי. הוא כתב וביים את הסרטים: אורח (2010), קומאסי חיפה (2013), כדורגל בעמק (2016), מועדון הלבבות השבורים ואבו עומאר (2021). בנוסף, עבד כבמאי ועורך בהפקות ישראליות וביים מאות סרטי תדמית ופרסומות. סרטיו זכו במספר פרסים בינלאומיים.

## ביוגרפיה
רוי נולד בעכו ולמד בילדותו בבית הספר עמל בנהריה.

בשנת 2003, החל את לימודיו בבית הספר לקולנוע באוניברסיטת תל אביב. במסגרת הלימודים, החל את עבודתו על סרטו הקצר הראשון, "עלמה". בשנת 2009, הושלמה הפקתו. הסרט זכה בפרס "הסרט הקצר הטוב ביותר" בפסטיבל בינלאומי לקולנוע עצמאי בלוס אנג'לס.

בשנת 2010, יצא לאקרנים "אורח", דרמה בת 40 דקות המהווה עיבוד למחזה "שמן" של ריימונד קארבר. הסרט זכה בפסטיבל גראן אוף בפולין והשתתף בתחרויות בפסטיל פוסאן בבוסאן, דרום קוריאה, בפסטיבל לה קבינה בולנסיה, ספרד ובפסטיבל חיפה.

בשנת 2013, הושלמה הפקת "קומאסי חיפה", סרט דוקו בן 60 דקות המגולל את מסען של קבוצת גננות ומורות מגאנה אל חיפה כחלק ממאבקן לחולל שינוי במערכת החינוך במולדתן. הסרט זכה בפרס הסרט התיעודי הטוב ביותר בפסטיבל סנט טרופז. לאחר מכן, יצר בשנת 2016 סרט דוקומנטרי נוסף בן 40 דקות בשם "כדורגל בעמק" המספר את סיפורה של קבוצת כדורגל בעמק יזרעאל המורכבת מנערים יהודים וערבים. הסרט השתתף בתחרות בפסטיבל ברלין לסרטי ספורט ובפסטיבל הסרטים במדריד.

בשנת 2018, השלים קריספל את סרט הדוקו הראשון שלו שהוא באורך מלא. הסרט, הנושא את הכותר "מועדון הלבבות השבורים", מלווה קבוצת מנתחי לב הפועלים מטעם ארגון הומניטרי וניסיונם לסייע לארבעה ילדים אתיופים שנחתו בישראל הסובלים ממום בליבם. הסרט הוקרן בערוץ הוט 8 וזכה בפרס הסרט הטוב ביותר בפסטיבל צ'יצסטר באנגליה.

סרט הפיצ'ר העלילתי הראשון של רוי קריספל, "אבו עומאר" יצא בשנת 2020. הסרט מגולל את סיפורו של סאלח הנושא עמו את גופתו של בנו בן השנתיים בתוך תיק, מבית חולים בישראל לאחר שנפטר עקב מחלה. כשהוא מגיע אל הכפר שלו בגדה, הוא מגלה שעוצר על הכפר מונע ממנו להיכנס ולקבור את בנו. מפגש בינו ובין מירי, אישה ישראלית הרה, מוציא את השניים למסע בנבכי החברה הישראלית. הסרט הוקרן בפסטיבלים רבים ברחבי העולם, זכה בפרסים והופץ ברחבי העולם בין היתר ברשת HBO אירופה וCINEMA WORLD אסיה. כמו כן הוא הסרט הישראלי הראשון שהשתתף וזכה בתחרות בפסטיבל סרטים בצפון אפריקה.

קריספל משמש כעורך תוכן ובמאי אולפן. כמו כן ביים את הסדרה הדוקומנטרית "בוני התרבויות" (2023) לתאגיד השידור כאן ואת התוכנית הדוקומנטרית "ישראל מלמעלה" (2023) לפארמונט. משנת 2010 ועד 2023 עבד כבמאי ראשי ומנהל קרייאטיב באגף דיפלומטיה ציבורית במשרד החוץ.

## פילמוגרפיה

## קישורים חיצוניים

* 
* 
* 
* 

* 
* 

## הערות שוליים

קטגוריה:במאים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1979
טל אלקובי

**טל אלקובי** (נולד בשנת 1987) הוא קצין בצה"ל בדרגת אלוף-משנה ששימש כמפקד חטיבה 14, מפקד בית הספר לשריון ומפקד גדוד 53.

## ביוגרפיה
אלקובי גדל באחוזת ברק שבעמק יזרעאל. למד בבית הספר "העמק המערבי" שבקיבוץ יפעת.

## שירות צבאי
בשנת 2005 התגייס לצה"ל לחיל השריון שם ביצע מסלול מהיר לקצונה (זימון ישיר). בסיום קורס קציני שריון מונה למפקד מחלקת טנקים בפלוגת ונוס בחטיבה 188. במהלך תקופתו כמפקד מחלקה נלחם עם מחלקתו במבצעים חודרים בעזה. לאחר מכן שימש כסגן מפקד פלוגה בגדוד 71 ונלחם במבצע עופרת יצוקה ביחד עם חטיבת גולני ויחידת אגוז. לאחר מכן יצא לקורס מפקדי פלוגות ושובץ כמפקד פלוגה מסלול של מחזור אוגוסט 2009.

לאחר סיום המסלול חזר לפלוגתו – פלוגת מחץ בגדוד 71 וקיבל עליה את הפיקוד למשך שנה ושמונה חודשים. במהלך תקופה זו קיבל אות הצטיינות ממפקד פיקוד הצפון. בסיום התפקיד המשיך לתקופת לימודים של מנהל עסקים ומשאבי אנוש וחזר לתפקיד סמג"ד הכשרות בגדוד 198. במהלך מבצע צוק איתן נלחם עם גדוד 71 ונכנס כקמב"ץ מג"ד בטנק בגזרת סג'עייה. לאחר מכן שובץ לתפקיד קה"ד אוגדה 36 ושימש בתפקיד זה במשך שנתיים.

עם סיום תפקידו באוגדה, יצא אלקובי לפו"ם אלון ומשם שובץ לתפקיד מפקד גדוד 53 בחטיבה 188 אותו עשה בין השנים 2018–2020. במהלך תפקידו פיקד על הגזרה המרחבית במבצע מגן צפוני אשר בגזרתו פעלו 5 אתרי קידוח לאיתור מנהרות וחיכוך רב במרחב מובלעת "רקפת" אשר נמצאת מול מיס אל-ג'בל. עם סיום תפקידו קיבל הגדוד הצטיינות ממפקד עוצבת אדום על התעסוקה המבצעית בגזרת 'הר חריף' בה הגדוד השיג הצלחות מבצעיות רבות.

בין השנים 2020–2022 שימש כמפקד גדוד 195 והיה אחראי על הכשרת כלל טירוני החיל – לוחמים מדריכות ותומכי הלחימה.

במאי 2023 נכנס אלקובי לתפקיד מפקד חטיבת המחץ – חטיבה 14 בעוצבת סיני. אלקובי גם פיקד על החטיבה במלחמת חרבות ברזל, במהלכה כבשה החטיבה את "מוצב "פלסטין"" ששימש את חמאס כבסיס אימונים לפעילויות טרור. במוצב נחשפו מנהרות טרור, מטענים ומוקשים שנועדו לפגוע בלוחמי צה"ל במהלך הקרבות ההשתלטות. בהמשך לחמה החטיבה בפיקודו בגזרת העיר עזה, ופגעה בפעילי חמאס, איתרה והשמידה אמצעי לחימה ותשתיות טרור. במהלך המלחמה, בעקבות אירוע שבו הרג כוח מסיירת גולני שפעל תחת פיקודו 15 עובדי סיוע בתל א־סולטן שברפיח, נרשמה לאלקובי הערה פיקודית.

## חיים אישיים
אלקובי נשוי ואב לשתי בנות.

## קישורים חיצוניים
* 
## הערות שוליים

קטגוריה:אלופי-משנה בצה"ל
קטגוריה:בוגרי תיכון אזורי העמק המערבי
קטגוריה:מפקדי גדודים בחטיבה 188
קטגוריה:מפקדי חטיבה 14
קטגוריה:אחוזת ברק: אישים
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1987
נחל השומר

**נחל השומר** הוא נחל אכזב קצר באצבע הגליל. אורכו כ־2.55 קילומטרים. הוא כלול בתחומה של שמורת נחל משגב.

## תוואי הנחל
מוצא הנחל ממוקם בגובה של כ־700 מטרים מעל פני הים, כ־400 מטרים מדרום־מזרח לקיבוץ משגב עם, ברכס רמים. הנחל זורם לכיוון צפון־מזרח, ולאחר שחולף על כביש 90 (בקטע כפר גלעדי–מטולה), בגובה של כ־290 מטרים מעל פני הים, הוא נשפך לנחל עיון (הנשפך לנהר הירדן).

## הערות שוליים

השומר
WebP

**WebP** הוא פורמט דחיסה גרפי שפותח על ידי גוגל המיועד להחליף פורמטים נפוצים של קובצי JPEG, PNG ו-GIF. הוא תומך הן בדחיסה עם אובדן נתונים והן בדחיסה ללא אובדן, וכן בתמונת אנימציה והן בשקיפות בינארית.

גוגל הכריזה על פורמט WebP בספטמבר 2010, והוציאה את הגרסה היציבה הראשונה שלה לציבור הרחב באפריל 2018.

## היסטוריה
WebP הוכרזה לראשונה על ידי גוגל ב-30 בספטמבר בשנת 2010 כפורמט פתוח חדש עבור גרפיקה דחוסה באינטרנט. הפורמט מייצר קבצים דלי משקל, שקטנים בגודלם מקובצי JPEG באיכות תמונה דומה. WebP שוחרר תחת רישיון תוכנה חופשית של BSD.

ב-3 באוקטובר 2011, גוגל הוסיפה אפשרות של "פורמט קובץ מורחב" המאפשר תמיכה ב-WebP בסוגי קבצים אחרים כדוגמת אנימציה ו-Exif.

ב-18 בנובמבר 2011, גוגל הכריזה על מצב דחיסה חדש ללא אובדן ותמיכה בשקיפות תמונה. התמיכה הופעלה כברירת מחדל החל מגרסת libwebp 0.2.0 (16 באוגוסט 2012). לפי הדיווח של גוגל מנובמבר 2011, המרה מ- PNG ל-WebP הביאה להפחתה של בין 20% ל 45% בגודל הקובץ ב-PNG.

ביולי 2016, אפל הוסיפה תמיכה ב-WebP לגרסאות בטא מוקדמות של מערכות ההפעלה שלה macOS Sierra ו-iOS 10,. כששוחררה לציבור הרחב בספטמבר 2020, נוספה תמיכת WebP בגרסה 14 של ios

ספריית libwebp התומכת הגיעה לגרסה 1.0 באפריל 2018.

נכון לנובמבר 2021, לדפדפני אינטרנט התומכים ב-WebP, נתח השוק הוא 96%.

## תמיכה
### דפדפני אינטרנט
גוגל מקדמת את WebP כך שכל הדפדפנים מבוססי ה-Chromium תומכים בפורמט. גוגל גם מציעה למנהלי אתרים לעבור מ-JPEG ו-PNG ל-WebP כדי לשפר את ציון מהירות האתר שלהם.

גרסאות Microsoft Edge שפורסמו לאחר ינואר 2020, מבוססות על דפדפן Chromium ויש להן תמיכה ב-WebP.

ספארי הוסיפה תמיכה עבור WebP בשנת 2020 עם iOS 14 ו גרסת ה-macOS 11 .

דפדפן פיירפוקס תומך רשמית ב-WebP מאז ינואר 2019.

חברת פוטושופ של אדוביי החלה לתמוך בפורמט החל מפבואר 2022, מגרסת 23.2 של התוכנה.

GNOME Web, Midori ו-Falkon תומכים באופן מקורי ב-WebP.

בשנת 2023 נהייתה תפוצת הפורמט מאוד רחבה, הואיל והחברות קלאודפלייר ו-Akamai, האחראיות על יותר מ-20% מתעבורת האינטרנט, החלו להמיר כל תמונה לפורמט WebP, מפני שזה חוסך כמחצית מרוחב הפס.

## קישורים חיצוניים

* 

## הערות שוליים

קטגוריה:גוגל
קטגוריה:פורמטים גרפיים
1998 באסטרונאוטיקה

בערך זה מצוינים אירועים בולטים שהתרחשו במהלך שנת 1998 ונוגעים לתחום האסטרונאוטיקה.

## אירועים בולטים
[שמאל|ממוזער|300px|תחילת בנייה של [תחנת החלל הבין-לאומית]]
במהלך השנה בוצעו 82 שיגורים מהם 36 (44%) על ידי ארצות הברית.
* 6 בינואר – חללית אמריקאית לונר פרוספקטור גילתה מים על הירח.
* 2 במרץ – נתונים שנשלחו מהגשושית גלילאו מראים שעל ירח של צדק אירופה קיים אוקיינוס מתחת לקרח.
* 4 ביולי – יפן שיגרה גשושית בשם נזומי (Nozomi) לכיוון המאדים - המדינה השלישית ששיגרה גשושית למאדים.
* 20 בנובמבר – שיגור לחלל של מודול "זאריה", המודול הראשון של תחנת החלל הבין-לאומית.
* 5 בדצמבר – מודול "זאריה" חובר למודול "יוניטי".

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### חקר גרמי שמיים

## סיכומים שנתיים
### לפי מדינה

### לפי אתר שיגור

הערה: שיגור נוסף בוצע על ידי רוסיה מצוללת

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
מוזיקה טרופית

ממוזער|טקסט=תצלום של חברי להקת Los Guayacanes, להקה אפרו-ארגנטינאית שניגנה מוזיקה טרופית, המתופפים בתמונה זו על תופי בונגו|תצלום של חברי להקת Los Guayacanes, להקה אפרו-ארגנטינאית שניגנה מוזיקה טרופית, המתופפים בתמונה זו על תופי בונגו
**מוזיקה טרופית** (בספרדית: **Música tropical**) הוא מונח בתעשיית המוזיקה הלטינית, המתייחסת לסוגות המוזיקליות המושפעים מהאיים הקריביים, הכוללים, בין היתר, את קובה, פוארטו ריקו, הרפובליקה הדומיניקנית, ואזורי החוף הקריביים של קולומביה וונצואלה.

בשנות ה-40 ושנות ה-50 של המאה ה-20, המונח "מוזיקה טרופית" כיסה את כל המוזיקה שנוצרה באיים הקריביים, למעט מוזיקה קובנית, שהייתה לה קטגוריה משלה בשוק המוזיקה האמריקאי (ובמידה פחותה, גם בשוק המוזיקה האירופי). לאחר המהפכה הקובנית, המונח "מוזיקה טרופית" כלל גם מוזיקה קובנית.

## מאפיינים
בשל השורשים הגאוגרפיים שלה, מוזיקה טרופית משלבת בדרך כלל עם אלמנטים ממסורות אירופאיות ואפריקניות. דוגמה לכך היא תהליך הבינאריזציה של מקצבים משולשים שהובאו מאפריקה, שהתרחש במקור בקובה, ולאחר מכן התפשט בכל שאר האיים הקריביים ואמריקה הלטינית. בשל הנוכחות של ריבוי קצבים מסונכרנים ממוצא אפריקאי, המוזיקה הטרופית נחשבת כמכונת ריקודים באופן טבעי. נגינה בז'אנר מוזיקלי זה כולל גם נגינה בכלי נגינה אירופאיים (טרס , פסנתר, חצוצרה וטימבלס) וכלי נגינה אפריקאיים (תופי קונגה, תופי בונגו ומרימבה). במהלך סוף המאה ה-20, שולבו בז'אנר זה גם כלים עכשוויים, כמו סינתיסייזרים ומכונות תופים.

## לקריאה נוספת

* 


## קישורים חיצוניים

## הערות שוליים

קטגוריה:מוזיקה לטינו-אמריקאית
לבן סגינשווילי

**לֶבַן סַגִינַשווילי** (בגאורגית: **ლევან საგინაშვილი**, נולד ב-15 בספטמבר 1988) המכונה **הענק הגאורגי**, הוא ספורטאי גאורגי מקצועי, ומבכירי אלופי העולם בהורדת ידיים המחזיק בדירוג מספר 1 בעולם ביד ימין. מאז שניצח את דבון לארט, האלוף הקנדי האגדי ביוני 2022, הוא נחשב לשחקן הורדת הידיים החזק ביותר של העידן המודרני וככל הנראה בכל הזמנים. לבן זכה שבע פעמים באליפות העולם בהורדת ידיים (WAF), שש פעמים באליפות אירופה, והמחזיק הנוכחי באליפות המזרח נגד המערב (west vs east) במשקל סופר כבד, והיה ב-8 המובילים ב-2019, ובגביע העולמי ב-2017.

בשנת 2023 שיחק בסרט הפעולה האמריקאי של נטפליקס "טיילר רייק: חילוץ 2" בו גילם את דמותו של וחטנג.

בשנת 2025 השתתף בסרט הקולנוע "ההילולה 2 – החתונה".

## קריירה
לאחר שזכה במדליית הזהב של משחקי המשטרה ומכבי האש העולמית בהורדת ידיים בשנת 2013 בבלפסט, צפון אירלנד, בריטניה, הוא זכה בתואר כבוד הגבוה ביותר על ידי משרד הפנים של גאורגיה , 2013.

לאחר שניצח במשחק העל של שישה סיבובים נגד דבון לארט במלך השולחן 4 ב-25 ביוני 2022, הוצג לו פטיש המורשת של יד ימין על ידי דבון לארט והוכר בעולם כשחקן הורדת הידיים מספר 1 בעולם (זרוע ימין) על ידי הקהילה. לבן הצהיר בעבר כי בכוונתו לנצח בכל סיבוב בודד בקריירת הסופרמאץ' המקצוענית שלו, והצליח לעמוד ביעד זה מהסופרמאץ' הראשון שלו ב-2017 ועד פברואר 2023, כאשר לבן ספג 2 סיבובי סיום לא חיוניים נגד ארמס גספאריני בגלל דאגות בריאותיות (אם כי עדיין יצא מנצח בסך הכל).

ב-25 בפברואר 2023, סגינאשווילי התמודד מול ארמס גספאריני בתחרות מלך השולחן השישית. לבן שם את פטיש המורשת שלו ואת הרצף הבלתי מנוצח שלו לאחר שניצח בכל משחקי העל הקודמים שלו עם תוצאה של 6–0 לטובתו. בכל מקרה ארמס הבטיח את המקום השני שלו עם ניצחון על דייב צ'אפי. לבן יצא מנצח על ידי ניצחון ב-4 הסיבובים הראשונים מתוך 6 אפשריים עם זאת, בסיבובים החמישי והשישי, הוא בחר שלא להמשיך את המשחק בגלל החששות הבריאותיים שהוזכרו קודם לכן, מה שהוביל את הגורמים הרשמיים לתת את הניצחון בשני הסיבובים האחרונים לארמס ולסיים את המשחק ב-4–2 לטובת לבן. משחק זה סימן את סוף רצף הניצחונות של לבן במשחקי על, אך הוא עדיין נותר ללא הצמדה במספר בניצחונות בסיבובים ושמר על מקומו כשחקן הורדת הידיים מספר אחת בעולם.

ב-20 באפריל 2024, חזר סגינשווילי מפציעה קשה בשורש כף היד כדי להביס את דבון לארט באליפות המזרח נגד מערב במשקל סופר כבד.

## קישורים חיצוניים

## הערות שוליים

קטגוריה:ספורטאים גאורגים
קטגוריה:גאורגים שנולדו ב-1988
טק האוס

**טק האוס** (באנגלית: **Tech House**) הוא תת-ז'אנר של מוזיקת האוס ומוזיקת טכנו. המונח הופיע לראשונה על שם הכינוי שניתן לחנויות תקליטים, שמכרו תקליטי מוזיקת דאנס אלקטרונית, ששולבו עם היבטים מוזיקליים של מוזיקת טכנו. תת-ז'אנר זה, במקור, היה סגנון הפקה נקי ומינימלי, שהיה מזוהה בעיקר עם טכנו מדטרויט והממלכה המאוחדת.

באמצע וסוף שנות ה-90 של המאה ה-20, סביב תת-ז'אנר זה נפתחה סצנה מוזיקלית במועדוני מוזיקה בממלכה המאוחדת, בין היתר המועדון The Drop, שנוהל על ידי מר סי. ופול "ריפ" סטון, המועדון Heart & Soul and Wiggle, שנוהל על ידי טרי פרנסיס ונייתן קולס, והמועדון The End, שנוהל על ידי מר סי. ולאיו פסקין.

## הערות שוליים

קטגוריה:מוזיקה של המאה ה-20
מוהנד עלי

**מוהנד עלי קאט'ים א-שמארי** (בערבית: **مهند علي كاظم الشمري**; נולד ב-20 ביוני 2000) הוא כדורגלן עיראקי המשחק בעמדת החלוץ בא-שורטה.

## קריירת מועדונים
עלי התחיל לשחק כדורגל בקבוצת הכדורגל של בית הספר "עמו באבא" אליו הצטרף בגיל שש. כעבור 4 שנים הצטרף לקבוצת הנוער של אל-קווה אל-ג'וויה. ב-24 בספטמבר 2013 חתם לחמש שנים בא-שורטה בעודו בן 13.

ב-26 במרץ 2014 ערך את הופעת הבכורה שלו במשחק הליגה נגד א-טלבה. במשך זה היה בן 13 ו-279 ימים ובכך הפך לכדורגלן הצעיר בהיסטוריה של המועדון והצעיר ביותר שלוקח חלק בדרבי של בגדאד. עלי היה קרוב לזכות עם קבוצתו באליפות הקבוצה, אך הליגה נעצרה בטרם עת בעקבות מלחמת האזרחים בעיראק. בעונת  הושאל לאל-קהרבה והיה מלך שערי המועדון עם 12 שערים ב-31 משחקי ליגה. ב-4 בינואר 2017 כבש רביעייה נגד אל-כרח. באוקטובר  חזר לא-שורטה וחתם לשלוש שנים במועדון. במהלך עונת  פורסם כי הוא עורר עניין בקבוצות שונות בהן: מנצ'סטר סיטי, פנרבחצ'ה, האטייספור, ייני מלטיאספור, איסטנבול בשאקשהיר, אחמט גרוזני ואל-וכרה.

ב-15 ביולי 2019 חתם לחמש שנים בא-דוחייל הקטרית תמורת 1.2 מיליון דולר. ב-6 באוגוסט ערך את הופעת הבכורה שלו במועדון במשחק נגד א-סד במסגרת שלב הבתים של ליגת האלופות האסיאתית. ב-3 באוקטובר הבקיע את השער הראשון שלו בקבוצה בניצחון 1-2 נגד א-סאיליה.

ב-30 בינואר 2020 הושאל לפורטימוננסה מליגת העל הפורטוגזית. ב-23 בפברואר ערך את הופעת הבכורה של בקבוצה בהפסד 1-0 לפורטו.

ב-29 באוגוסט 2020 הושאל לא-סאיליה. ב-3 בספטמבר הבקיע את שער הבכורה שלו בקבוצה בתיקו 1-1 נגד א-ריאן.

ב-31 באוגוסט 2021 הצטרף לאריס סלוניקי מליגת העל היוונית, בהשאלה לשנה עם אופציה לרכישה. באריס, שיחק מספר משחקים בודדים אך נפצע ברצועה הצולבת ונעדר מרוב מכריע של משחקי העונה.

## קריירה בינלאומית
בצעירותו, עלי שיחק בנבחרות הצעירות של עיראק. ב-17 בדצמבר 2017 ערך את הופעת הבכורה שלו בנבחרת הבוגרת במשחק ידידות נגד . ב-28 בפברואר 2018 הבקיע את שער הבכורה שלו בנבחרת במשחק ידידות נגד .

בעקבות ביצועיו בגביע אסיה בכדורגל 2019 הוכתר על ידי העיתון הסיני "Titan Sports" ככדורגלן הטוב ביותר באסיה.

נכלל בסגל עיראק לטורניר גביע אסיה 2023.

## תארים
; א-שורטה
*ליגת העל העיראקית: , 

; א-סאיליה
*הגביע הקטרי: 

## קישורים חיצוניים

## הערות שוליים

קטגוריה:כדורגלנים עיראקים
קטגוריה:חלוצי כדורגל עיראקים
קטגוריה:כדורגלני א-דוחייל
קטגוריה:כדורגלני פורטימוננסה
קטגוריה:כדורגלני א-סאיליה
קטגוריה:כדורגלני אריס סלוניקי
קטגוריה:כדורגלני נבחרת עיראק
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:ספורטאים זרים בקטר
קטגוריה:ספורטאים זרים בפורטוגל
קטגוריה:ספורטאים זרים ביוון
קטגוריה:ילידי 2000
איתי בן שבת

**איתי בן שבת** (נולד ב-9 ביולי 2000) הוא כדורגלן ישראלי המשחק בעמדת הבלם במכבי נתניה.

## קריירה
בן שבת גדל ביישוב הקהילתי חד נס שבדרום רמת הגולן. הוא התחיל את הקריירה שלו בקבוצת הילדים של עירוני קריית שמונה אליה הצטרף בגיל 12. הוא שיחק בכל קבוצות מחלקת הנוער עד שעלה לבוגרים בשנת .

ב-21 באוגוסט 2021 ערך את הופעת הבכורה שלו בקבוצה הבוגרת בהפסד 0–3 למכבי פתח תקווה, בשלב הבתים של גביע הטוטו. ב-27 בנובמבר ערך את הופעת הבכורה שלו בליגת העל, בהפסד 2-1 להפועל באר שבע, בה הורחק לאחר שקיבל שני כרטיסים צהובים. ב-3 באפריל 2022 הבקיע את שער הבכורה שלו בקריירה, בניצחון 1–4 על הפועל חדרה.

ב-24 ביולי 2023 חתם במכבי נתניה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני עירוני קריית שמונה
קטגוריה:כדורגלני מכבי נתניה
קטגוריה:ישראלים שנולדו ב-2000